經數: 二一一五

經名: □津文集卷第三

頁數: 六六一

上              欄

下苟以其不殺勸. 則好生惡殺之訓. 猶可以

移風易俗也. 天下苟以其陷神爲父母慮. 猶

可以廣乎. 孝子愼終追遠之心也. 肉其於

變化而得其實者也. 校夫世之謂孝者. 局一

世而闇玄覽. 心於人而不心於神. 是不爲遠

而孰爲遠乎. 是不爲大而孰爲大乎. 經曰. 應

三孝順心愛護一切衆生. 斯之謂也

必孝章第五

聖人之道以善爲用. 聖人之善以孝爲端. 爲

善而不先其端. 無善也. 爲道而不在其用. 無

道也. 用所以驗道也. 端所以行善也. 行善而

其善未行乎父母. 能溥善乎. 驗道而不見其

道之溥善. 能爲道乎. 是故聖人之爲道也無

所不善. 聖人之爲善也. 未始遺親. 親也者形

生之大本也. 人道之大恩也. 唯大聖人爲能

重其大本也. 報其大恩也. 今夫天下之爲道

者孰與於聖人. 夫聖人之道大臻. 巍巍乎獨

尊於人天. 不可得而生也. 不可得而死也. 及

其應物示同乎天人. 尙必順乎人道. 而不

敢忘其母之旣死. 不敢拒其父之見命故方

其成道之初. 而登天先以其道諭其母氏. 三

月復歸乎世. 應命還其故國. 示父於道而其

國皆化. 逮其喪父也. 而聖人躬與諸釋負其

棺以趨菩. 聖人可謂與人道而大順也. 今夫

方爲其徒. 於聖人則晩路末學耳. 乃欲不務

爲. 孝謂我出家專道. 則吾豈敢也. 是豈見出

家之心乎. 夫出家者將以道而溥善也. 溥善

而不善其父母. 豈曰道邪. 不唯不見其心. 抑

亦孤於聖人之法也. 經謂父母與一生補處

中              欄

菩薩等. 故當承事供養. 故律敎其弟子得減

衣□之資而養其父母. 父母之正信者可恣

與之. 其無信者可稍與之. 有所訓也矣

廣孝章第六

天下以儒爲孝. 而不以佛爲孝. 曰旣孝矣. 又

何以加焉. □是見儒而未見佛也. 佛也極焉.

以儒守之. 以佛廣之. 以儒人之. 以佛神之. 孝

其至且大矣. 水固趨下也. □而決之. 其所至

不亦速乎. 火固二上也. 噓而鼓之. 其所擧不

亦遠乎. 元德秀. 唐之賢人也. 喪其母哀甚. 不

能自效. 刺肌百血. 繪佛之像. 書佛之經. 而史

氏稱之. 通子觀唐之聞人也. 居父之憂. 刺血寫

金剛般若. 布諸其人. 其資其父之冥. 遽有奇

香發其舍. 郁然連日. 及之其□. 夫善固有其

大者也. 固有其小者也. 夫道固有其淺者也.

固有其奧者也. 奧道妙乎死生變化也. 大

善徹乎天地神明也. 佛之善其大善者乎. 佛

之道其奧道者乎. 君子必志其大者奧者焉.

語不曰乎. 多聞擇其善者而從之

戒孝章第七

五戒始一曰不殺. 次二曰不盜. 次三曰不邪

淫. 次四曰不妄言. 次五曰不飮酒. 夫不殺仁

也. 不盜義也. 不邪淫禮也. 不飮酒智也. 不妄

言信也. 是五者修則成其人顯其親. 不亦孝

乎. 是五者有一不修則棄其身辱其親. 不亦

不孝乎. 夫五戒有孝之[&FFFF]#. 而世俗不睹忽之.

而未始諒也. 故天下福不臻而孝不勸也. 大

戒曰. 孝名爲戒. 蓋存乎此也. 今夫天下欲福

不若篤孝. 篤孝不若修戒. 戒也者大聖人之

下              欄

正勝法也. 以淸淨意守之. 其福若取諸左右

也. 儒者其禮豈不曰. 我戰則克. 祭則受福. 蓋

得其道矣. 其詩豈不曰. 愷悌君子心福不回.

是皆言以其正也. 夫世之正者猶然. 肉其出

世之正者乎

孝出章第八

孝出於善. 而人皆有善心. 不以佛道廣之. 則

爲善不大而爲孝小也. 佛之爲道也. 視人之

親猶己之親也. 衛物之生猶己之生也. 故其

爲善則昆蟲悉懷. 爲孝則鬼神皆勸. 資其孝

而處世. 則與世和平而亡忿爭也. 資其善而

出世. 則與世大慈而勸其世也. 是故君子之

務道不可不辨也. 君子之務善不可無品也.

中庸曰. 苟不至德至道不凝焉. 如此之謂也

德報章第九

養不足以報父母. 而聖人以德報之. 德不足

以達父母. 而聖人以道達之. 道也者非世之

所謂道也. 妙神明出死生. 聖人之至道者也.

德也者非世之所謂德也. 備萬善被幽被明.

聖人之至德者也. 儒不曰乎. 君子之所謂孝

者先意承志諭父母於道. 參直養者也. 安能

爲孝乎. 曰君子之所謂孝也. 國人稱願然曰.

幸哉有子如此. 所謂孝也. 已雖然. 蓋意同而

義異也. 夫天下之報恩者. 吾聖人可謂至報

恩者也. 天下之爲孝者. 吾聖人可謂純孝者

也. 經曰. 不如以三尊之敎度其一世二親. 書

曰. 黍稷非馨明德惟馨. 不其然哉. 不其然哉.

吾從聖人之後. 而其德不修其道不明. 吾徒

負父母而□於聖人也夫

經數: 二一一五

經名: □津文集卷第三

頁數: 六六二

上              欄

孝略章第十

善天下道爲大. 顯其親德爲優. 告則不得其

道德. 不告則得道而成德. 是故聖人輒遁于

山林. 逮其以道而返也. 德被乎上下. 而天

下稱之曰有子若此. 尊其父母曰. 大聖人之

父母也. 聖人可謂略始而圖終善行權也. 古

之君子有所爲而如此者. 吳泰伯其人也. 必

大志可以張大義. 必大潔可以持大正. 聖人

推勝德於人天. 顯至正於九嚮. 故聖人之法

不顧乎世嗣. 古之君子有所爲而如此者. 伯

夷叔齊其人也. 道固尊於人. 故道雖在子而

父母可以拜之. 冠義近之矣禮曰. 已冠而字

之. 成人之道也. 見於母. 母拜之. 俗固本於

眞. 其眞已修. 則雖僧可以與王候抗禮也. 而

武事近之矣. 禮曰. 介者不拜. 爲其拜而Ｃ

拜也. 不拜重節也. 母拜重禮也. 禮節而先王

猶重之. 大道烏可不重乎. 俗曰. 聖人無父. 固

哉小人之好毁也. 彼Ｃ然而豈見聖人爲孝

之深渺也哉

孝行章第十一

道紀. 事其母也. 母游必以身荷之. 或與之助.

而道紀必曰. 吾母非君母也. 其形骸之累. 乃

吾事也. 烏可以勞君邪. 是可謂篤於親也. 慧

能. 好□薪以養其母. 將從師. 患無以爲母儲.

殆欲爲傭以取資. 及還而其母已□. 慨不得

以道見之. 遂寺其家以善之. 終亦歸死于是

也. 故曰葉落歸根. 能公至人也. 豈測其異

德. 猶示人而不忘其本也. 道丕會其世之亂.

乃負母逃於華陰山中. □食以爲養. 父死於

中              欄

事. 而丕往心其遺骸旣至而亂骨不辨. 道丕

卽祝之. 遽有□□躍至其前. 蓋其父之骸也.

道丕可謂全孝也. 智藏古僧之勁直者也. 事

師恭於事父. 師沒則心喪三年也. 常超事師

中禮. 及其沒也. 奉之如存. 故燕人美其孝悌

焉. 故律暇佛子必減其衣盂之資以養父母

也. 然此諸公不遺其親. 於聖人之. 意得之矣.

智藏常超謹於奉師. 蓋亦合於其起敎之大

戒者也. 可法也矣

終孝章第十二

父母之喪亦哀. □□則非其所宜. 以僧服大

布可也. 凡處必與俗之子異位. 過□則以時

往其家. 送菩或扶或導. 三年必心喪. 靜居修

我法. 贊父母之冥. 過喪期唯父母忌日孟秋

之旣望. 必營齋講誦如蘭盆法是可謂孝之

終也. 昔者天竺之古皇先生. 居父之喪則肅

容立其喪之前. 如以心喪而略其哭踊也. 大

聖人也夫. 及其送之. 或□或導. 大聖人也夫.

目□連. 喪母哭之慟. 致饋於鬼神. 目□連亦

聖人也. 尙不能泯情. 吾徒其欲無情邪. 故佛

子在父母之喪. 哀慕可如目□連也. 心喪可

酌大聖人也. 居師之喪必如喪其父母. 而十

師之喪期則有隆殺也. 唯稟法得戒之師心

喪三年可也. 法雲在父母之憂哀慕殊甚. 飮

食不入口累日. 法雲古之高僧也. 慧約殆至

人乎. 其父母垂死. 與訣皆號泣. 若不能自存.

然喪暇哭泣雖我敎略之. 蓋欲其泯愛惡而

趨淸淨也. 苟愛惡未忘遊心於物. 臨喪而弗

哀. 亦人之安忍也. 故泥洹之時. 其衆撫膺大

下              欄

叫而血現若波羅奢華. 蓋其不忍也. 律宗曰.

不展哀苦者亦道俗之同恥也. 吾徒臨喪可

不哀乎

壇經贊(稱經者. 自後人尊其法. 而非六祖之意也. 今從其舊不敢改易. 亦可謂經則論)

(在其本經下卷之末)

贊者告也. 發經而溥告也. 壇經者. 至人之所

以宣其心也. 何心邪佛所傳之妙心也. 大哉

心乎. 資始變化而淸淨常若. 凡然聖然幽然

顯然. 無所處而不自得之. 聖言乎明凡言乎

昧. 昧也者變也. 明也者復也. 變復雖殊而妙

心一也. 始釋迦文佛以是而傳之大龜氏. 大

龜氏相傳之三十三世者. 傳諸大鑒(六祖謚號大鑒禪師)

大 鑒傳之而益傳也. 說之者抑亦多端. 固有

名同而實異者也. 固有義多而心一者也. 曰

血肉心者. 曰緣慮心者. 曰集起心者. 曰堅實

心者. 若心所之心益多也. 是所謂名同而實

異者也. 曰眞如心者. 曰生滅心者. 曰煩惱心

者. 曰菩提心者. 修多羅其類此者. 殆不可勝

數. 是所謂義多而心一者也. 義有覺義有不

覺義. 心有眞心有妄心. 皆所以別其正心也.

方壇經之所謂心者. 亦義之覺義. 心之實心

也. 昔者聖人之將隱也. 乃命乎龜氏敎外以

傳法之要. 意其人滯跡而忘返. 固欲後世者

提本而正末也. 故涅槃曰. 我有無上正法. 悉

已付囑摩訶迦葉矣. 天之道存乎易. 地之道

存乎簡. 聖人之道存乎要. 要也者至妙之謂

也. 聖人之道以要則爲法界門之樞機. 爲無

量義之所會. 爲大乘之椎輪. 法華豈不曰. 當

知是妙法諸佛之□要. 華嚴豈不曰. 以少方

經數: 二一一五

經名: □津文集卷第三

頁數: 六六三

上              欄

便疾成菩提. 要乎其於聖人之道利而大矣

哉. 是故壇經之宗尊其心要也. 心乎若明若

冥若空若靈若寂若惺. 有物乎無物乎. 謂之

一物固彌於萬物. 謂之萬物固統於一物. 一物

猶萬物也. 萬物猶一物也. 此謂可思議也. 及

其不可思也不可議也. 天下謂之玄解. 謂之

神會. 謂之絶待. 謂之默體. 謂之冥通. 一皆離

之遣之. 遣之又遣. 亦烏能至之. 微其果然獨

得與夫至人之相似者. 孰能諒乎. 推而廣之

則無往不可也. 探而裁之則無所不當也. 施

於證性則所見至親. 施於修心則所詣至正.

施於崇德辯惑則眞妄易顯. 施於出世則佛

道速成. 施於救世則塵勞易歇. 此壇經之宗

所以旁行天下而不厭. 彼謂卽心卽佛淺者.

何其不知量也. 以折錐探地而淺地. 以屋漏

窺天而小天. 豈天地之然邪. 然百家者雖苟

勝之弗如也. 而至人通而貫之. 合乎群經斷

可見矣. 至人變而通之. 非預名字不可測也.

故其顯說之. 有倫有義. 密說之. 無首無尾. 天

機利者得其深. 天機鈍者得其淺. 可擬乎可

議乎. 不得已肉之則圓頓敎也. 最上乘也. 如

來之淸淨禪也. 菩薩藏之正宗也. 論者謂之

玄學. 不亦詳乎. 天下謂之宗門. 不亦宜乎. 壇

經曰. 定慧爲本. 者趨道之始也. 定也者靜也.

慧也者明也. 明以觀之靜以安之. 安其心可

以體心也. 觀其道可以語道也. 一行三昧者.

法界一相之謂也. 謂萬善雖殊皆正於一行

者也. 無相爲體者尊大戒也. 無念爲宗者尊

大定也. 無住爲本者尊大慧也. 夫戒定慧者

中              欄

三乘之達道也. 夫妙心者戒定慧之大資也.

以一妙心而統乎三法. 故曰大也. 無相戒者

戒其必正覺也. 四弘願者願度度苦也. 願斷

斷集也. 願學學道也. 願成成寂滅也. 滅無所

滅. 故無所不斷也. 道無所道. 故無所不度也.

無相懺者懺非所懺也. 三歸戒者歸其一也.

一也者三寶之所以出也. 說摩訶般若者謂

其心之至中也. 般若也者聖人之方便也. 聖

人之大智也. 固能寂之明之權之實之. 天下

以其寂. 可以泯衆惡也. 天下以其明. 可以

集衆善也. 天下以其權. 可以大有爲也. 天下

以其實. 可以大無爲也. 至矣哉般若也. 聖

人之道非夫般若不明也不成也. 天下之務

非夫般若不宜也不當也. 至人之爲以般若

振. 不亦遠乎. 我法爲上上根人說者宜之也.

輕物重用則不勝. 大方小授則過也. 從來默

傳分付者密說之謂也. 密也者非不言而闇

證也. 眞而密之也. 不解此法而輒謗毁. 謂百

劫千生斷佛種性者. 防天下亡其心也. 偉乎

壇經之作也. 其本正其跡效. 其因眞其果不

謬. 前聖也後聖也. 如此起之如此示之如此

復之. 浩然沛乎若大川之注也. 若虛空之通

也. 若日月之明也. 若形影之無□也. 若鴻漸

之有序也. 妙而得之之謂本. 推而用之之謂

跡. 以其非始者始之之謂因. 以其非成者成

之之謂果. 果不異乎因謂之正果也. 因不異

乎果謂之正因也. 跡必顧乎本謂之大用也.

本必顧乎跡謂之大乘也. 乘也者聖人之喩

道也. 用也者聖人之起敎也. 夫聖人之道莫

下              欄

至乎心. 聖人之敎莫至乎修. 調神入道莫至

乎一相止觀. 軌善成德莫至乎一行三昧. 資

一切戒莫至乎無相. 正一切定莫至乎無念.

通一切智莫至乎無住. 生善滅惡莫至乎無

相戒. 篤道推德莫至乎四弘願. 善觀過莫至

乎無相懺. 正所趣莫至乎三歸戒. 正大體裁

大用莫至乎大般若. 發大信務大道莫至乎

大志. 天下之窮理盡性莫至乎默傳. 欲心無

過莫善乎不謗. 定慧爲始道之基也. 一行三

昧德之端也. 無念之宗解脫之謂也. 無住之

本般若之謂也. 無相之體法身之謂也. 無相

戒戒之最也. 四弘願願之極也. 無相懺懺之

至也. 三歸戒眞所歸也. 摩訶智慧聖凡之大

範也. 爲上上根人說直說也. 默傳傳之至也.

戒謗戒之當也. 夫妙心者非修所成也. 非證

所明也. 本成也本明也. 以迷明者復明所以

證也. 以背成者復成所以修也. 以非修而修

之. 故曰正修也. 以非明而明之. 故曰正證

也. 至人暗然不見其威儀. 而成德爲行□如

也. 至人頹然若無所持. 而道顯於天下也. 蓋

以正修而修之也. 以正證而證之也. 于此乃

曰罔修罔證罔因罔果. 穿鑿叢□競爲其說

繆乎至人之意焉. 噫放戒定慧而必趨乎混

茫之空. 則吾末如之何也. 甚乎含識溺心而

色識. 識與業相乘循諸嚮而未始息也. 象之

形之人與物偕生. 紛然乎天地之間. 可勝數

邪. 得其形於人者. 固萬萬之一耳. 人而能覺.

幾其鮮矣. 聖人懷此雖以多義發之. 而天下

猶有所不明者也. 聖人救此雖以多方治之.

經數: 二一一五

經名: □津文集卷第四

頁數: 六六四

上              欄

而天下猶有所不醒者也. 賢者以智亂. 不肖

者以愚壅. [&FFFF]#平之人以無記□. 及其感物而

發喜之怒之哀之樂之. 益蔽者萬端. 曖然若

夜行而不知所至. 其承於聖人之言則計之

博之. 若蒙霧而望遠. 謂有也謂無也. 謂非有

也謂非無也. 謂亦有也謂亦無也. 以不見而

□蔽. 固終身而不得其審焉. 海所以在水也.

魚龍死生在海而不見乎水. 道所以在心也.

其人終日說道而不見乎心悲夫. 心固微妙

幽遠難明難湊. 其如此也矣. 聖人旣隱. 天

下百世雖以書傳而莫得其明驗. 故壇經之

宗擧乃直示其心. 而天下方知卽正乎性命

也. 若排雲霧而頓見太淸. 若登泰山而所視

廓如也. 王氏以方乎世書曰. 齊一變至於魯.

魯一變至於道. 斯言近之矣. 涅槃曰. 始從鹿

野苑終至跋提河. 中間五十年. 未曾說一字

者. 示法非文字也. 防以文字而心其所謂也.

曰依法不依人者. 以法眞而人假也. 曰依義

不依語者. 以義實而語假也. 曰依智而不依

識者. 以智至而識妄也. 曰依了義經不依不

了義經者. 以了義經盡理也. 而菩薩所謂卽

是宣說大涅槃者. 謂自說與經同也. 聖人所

謂四人出世(卽四依也)護持正法應當證知者. 應

當證知. 故至人推本以正其末也. 自說與經

同. 故至人說經如經也. 依義依了義經故. 至

人顯說而合義也合經也. 依法依智故. 至人

密說變之通之而不苟滯也. 示法非文字故.

至人之宗尙乎默傳也. 聖人如春淘. 淘而發

之也. 至人如秋濯. 濯而成之也. 聖人命之而

中              欄

至人效之也. 至人固聖人之門之奇德殊勛

大也. 夫至人者始起於微. 自謂不識世俗文

字. 及其成至也. 方一席之說而顯道救世. 與

乎大聖人之云爲者. 若合符契也. 固其玄德

上智生而知之. 將自表其法而示其不識乎.

死殆四百年. 法流四海而不息. 帝王者聖賢

者. 更三十世心其道而益敬. 非至乎大聖人

之所至. 天且厭之久矣. 烏能若此也. 予固豈

盡其道. 幸蚊□飮海亦預其味. 敢稽首布之

以遺後學者也

眞諦無聖論

眞諦者何. 極妙絶待之謂也. 聖人者何. 神

智有爲之謂也. 有爲則以言乎權. 絶待則以

詣乎實. 實之所以全心而泯跡. 權之所以攝

末而趨本. 然則眞諦也者. 豈容擬議於其間

哉. 聊試寓言以明其[&FFFF]#耳. 夫眞諦者群心之

元心也. 衆聖之實際也. 如也非如也非非如

也. 隱群心而不昧. 現聖智而不曜. 神明不

能測. 巧歷不能窮. 故般若曰. 第一眞諦無成

無得. 言其體而存之. 則淸淨空廓聖凡泯然.

言其照而用 之. 則彌綸萬有鼓舞群動. 然則

體而存之. 若其本乎. 照而用之. 似其末乎. 當

其心冥於至本也. 默乎淸淨而絶聖棄智. 是

亦宜爾. 所謂第一義諦廓然空寂. 無有聖人

孰爲繆乎. 而秦人以爲太甚逕庭不近人情.

若無聖人而知無者誰歟. 是亦未諭其微旨

也. 若夫凡聖知覺者. 眞諦之影響妄心之攀

緣耳. 存乎影響卽凝滯於名數. 以乎攀緣則

眩惑於分別. 是則非聖而聖而聖人. 所以大

下              欄

聖. 無知而知其眞知. 所以遍知. 昔人有問於

昔人曰. 云何是第一義諦. 應曰. 廓然無聖. 問

者或曰. 對朕者誰. 應曰. 不識. 然斯人也非

昧聖而固不識也. 蓋不欲人以形言而心乎

眞諦者也. 而問人不悟. 乃復云云. 刻舟心劍.

遠亦遠矣. 以指標月其指所以在月. 以言諭

道. 其言所以在道. 顧言而不顧其道. 非知道

也. 視指而不視其月. 非識月也. 所以至人常

妙悟於言象之表. 而獨得于形骸之外. 淨名

默爾而文殊稱善. 空生以無說而說. 天帝以

無聞而聞. 其不然乎

□津文集卷第三

□津文集卷第四

藤州□津東山沙門契嵩撰

皇極論

天下同之之謂大公. 天下中正之謂皇極. 中

正所以同萬物之心也. 非中正所以離萬物

之心也. 離之則天下亂也. 同之則天下治也.

善爲天下者. 必先持皇極而致大公也. 不善

爲天下者. 必先放皇極而廢大公也. 是故古

之聖人推皇極於人君者. 非他也. 欲其治天

下也. 敎皇極於人民者. 非他也. 欲其天下治

也. 朝廷國家候. 天下之大體也. 富貴崇高者.

天下之大勢也. 持之得其道則體勢强. 持之

失其道則體勢弱. 道也者非他道也. 皇極之

道也. 周之文武戡削禍亂恢大王業. 富貴崇

經數: 二一一五

經名: □津文集卷第四

頁數: 六六五

上              欄

高而父子相繼. 卜世之多也. 卜年之永也. 雖

往古來今未有其過之者也. 其功德聲名昭

然赫然. 光播於無極. 所謂持之得其道者也.

及乎夷平莊敬. 下堂而致禮諸候. 東遷而苟

避戎狄. 列國强橫而不能暇. 富貴崇高而不

能尊. □□乎將墜其先王之鴻業也. 所謂持

之失其道者也. 嗚呼數口之家五畝之産. 而

匹夫匹婦尸之. 其爲人至愚也. 其爲治至細

也. 及其操中正而臨之. 故家人親之. □里慕

之. 其家道之隆尙可能累世以傳于子孫. 肉

乎備天下之大體. 乘天下之大勢. 有可致之

資. 有易爲之勢. 用皇極而擧之. 孰有不從而

服之. 豈不摩肩□足而歸之. 詩曰. 淑人君子.

正是國人. 正是國人. 胡不萬年. 其斯之謂也.

或曰. 皇極何道也. 曰天道也. 地道也. 人道

也貫三才而一之. 曰何謂也. 曰天道不中正.

則日月星辰不明. 風雨霜雪不時. 五行錯繆

萬物不生. 地道不中正. 則山嶽丘陵其崩. 江

河淮萬其凝. 草木百實不成. 城隍屋盧皆傾.

人道不中正. 則性情相亂. 內作狂妄外作禍

害. 自則傷其生. 他則傷其人也. 故雖天之

高明廣大. 微皇極孰爲天乎. 雖地之博厚無

疆. 微皇極孰爲地乎. 雖人得秀氣而靈於萬

物. 微皇極孰爲人乎. 故皇極非聖人爲之也.

蓋天地素有之理也. 故人失皇極而天地之

變從之. 聖人者先吾人而得皇極也. 故因而

推之以敎乎其人也. 伊尹曰. 預天民之先覺

者也. 予將以斯道覺斯民也. 聖人者其先覺

之謂也. 故聖人之所以謹於皇極者. 其汲汲

中              欄

之於爲人也. 其憂天下之甚也何哉. 舜禹之

後其世益薄. □□[&FFFF]#[&FFFF]#人孰無過. 小者過於

其家. 大者過於其國. 又大者過於其天下. 皇

極於是振之. 乃始推行於九疇. 武王得之以

造周之天下. 天下旣大且久也. 所以五福六

極者繫一身之皇極也. 休徵咎徵者繫一國

一天下之皇極也. 皇極其可離乎. □人莫不

擧迪石以正金之輕重. 引繩墨以正木之曲

直. 及其所以爲身也爲天下國家也. 而不知

擧皇極而正之. 是聖賢豪傑之智. 反出乎匠

氏百工之下. 孟子曰. 是不爲也. 非不能也. 夫

古之人君(一作君子)其有爲也. 擧皇極而行之. 故

不遲疑不猶豫. 不稽於神不裁於人. 雖堯以

天下與其人. 而天下之人不以非其親而怨

堯. 雖禹以天下及其子. 而天下之人不以私

其親而怨禹. 湯一征自葛始. 而天下信之. 東

面而征西夷怨. 南面而征北狄怨. 曰奚爲後

我. 民望之若大旱之望雲霓也. 而天下亦不

以勞其征伐而怨於湯. 蓋與天下公也. 舜以

匹夫而受人天下. 周公以天下封其同姓者

五十餘國. 而舜周公未嘗以私己而疑乎天

下. 而天下亦以舜周公公於天下也. 周有亂

臣十人. 而其國治. 紂有億兆夷人. 而其國

亡何哉. 用得中正故不必多也. 用不中正

雖多奚益. 曰何謂用得中正. 曰大才授大事.

小才授小事. 堪大事者不可以小失棄之. 宜

小事者不可以大成託之. 詩曰. 山有榛□有

□. 云誰之思. 西方美人. 彼美人兮. 西方之

人兮. 蓋思周之用人大小得其宜也. 賞罰黜

下              欄

陟者君人之大權也. 號令刑法者君人之大

敎也. 敎不中正則其民疑. 權不中正則其勢

欺. 曰何謂權與敎之中正也. 曰賞者所以進

公也. 不以苟愛而加厚. 罰者所以抑私也. 不

以苟惡而增重. 黜者所以徵其過. 不以貴賤

二其法. 陟者所以陟其道. 不以毁譽考其人.

號令者所以定民. 不可輕出而屢改. 刑法者

所以約民. 不可多作而大謹. 多作大謹則人

煩而無恩. 輕出屢改則人惑而無準. 以毁譽

考其人則愛惡者得以肆其言. 以貴賤二其

法則高明者得以恃其勢. 以苟惡而增重則

失在不仁. 以苟愛而加厚則失在非禮. 禮者

皇極之容也. 樂者皇極之聲也. 暇度者皇極

之器也. 不擧其器則井田差賦稅亂車服宮

室上□下□. 不振其聲則人神不和風俗流

蕩. 不昭其容則尊卑無別上下相繆. 夫皇極

者不爲古而有不爲今而無. 不爲堯舜禹湯

而長. 不爲粲紂幽□而消. 唯在其行之者

也. 行之至. 所以爲帝王. 行之未至. 所以

爲五□爲諸候. 絶而不行. 所以爲亡國. 得者

爲聖. 履者爲賢. 棄而不學者其爲小人哉. 或

曰. 秦漢其於皇極至之乎. 曰秦亡其國雖不

論而皇極斷可識矣. 漢之於皇極. 觀其書則

一一可辨. 槪而語之亦未之至. 其在王□之

間也. 或者以爲然矣

中庸解第一

或曰. 中庸與禮記疑若異焉. 夫禮者. 所以序

等差而紀暇度也. 中庸者. 乃正乎性命之說

而已. 與諸禮經不亦異乎. □從而辨之曰. 子

經數: 二一一五

經名: □津文集卷第四

頁數: 六六六

上              欄

豈不知夫中庸乎. 夫中庸者. 蓋禮之極而仁

義之原也. 禮樂刑政仁義智信. 其八者一於

中庸者也. 人失於中性接於物. 而喜怒哀懼

愛惡生焉. 嗜欲發焉. 有聖人者. 懼其天理

將滅而人倫不紀也. 故爲之禮樂刑政. 以節

其喜怒哀懼愛惡嗜欲也. 爲之仁義智信. 以

廣其敎道也. 爲之禮也. 有上下內外. 使喜者

不得苟親. 怒者不得苟疏. 爲之樂也. 有雅正

平和之音以接其氣. 使喜與嗜欲者不得淫

□爲之刑也. 有誅罰遷責. 使怒而發惡者不

得相凌. 爲之政也. 有賞有罰. 使哀者得告懼

者有勸. 爲之仁也. 敎其寬厚而容物. 爲之義

也. 敎其作事必適宜. 爲之智也. 敎其疏通而

知變爲之信也. 敎其發言而不欺. 故禮樂刑

政者. 天下之大節也. 仁義智信者天下之大

敎也. 情之發不踰其節. 行之修不失其敎. 則

中庸之道庶幾乎. 夫中庸者. 立人之道也. 是

故君子將有爲也. 將有行也. 必修中庸然後

擧也. 飮食可絶也. 富貴崇高之勢可讓也. 而

中庸不可去也. 其誠其心者. 其修其身者. 其

正其家者. 其治其國者. 其明德于天下者. 舍

中庸其何以爲也. 亡國滅身之人. 其必忘中

庸故也. 書曰. 道也者. 不可須臾離也. 可離非

道也. 其此之謂乎

中庸解第二

或問曰. 所謂禮樂刑政天下之大節也. 仁義

智信天下之大敎也. 情之作不踰其節. 行之

修不失其敎. 則中庸之道庶幾乎. 僕也冥然

未達其意. 子復爲我言之. □曰. 孺子有志哉.

中              欄

可聞道也. 夫敎也者. 所以推於人也. 節也者.

所以暇於情也. 仁義智信擧. 則人倫有其紀

也. 禮樂刑政修. 則人情得其所也. 人不暴其

生. 人之生理得也. 情不亂其性. 人之性理正

也. 則中庸之道存焉. 故喜怒哀樂愛惡嗜欲.

其牽人以喪中庸者也. 仁義智信禮樂刑政.

其導人以返中庸者也. 故曰仁義智信禮樂

刑政其八者一於中庸者也. 夫中庸也者. 不

爲也. 不器也. 明於日月而不可睹也. 幽於鬼

神而不可測也(測或作無)唯君子也. 故能以中庸

全. 唯小人也. 故能以中庸變. 全之者爲善. 則

無所不至也. 變之者爲不善. 則亦無所不至

也. 書曰. 人皆曰. 予知擇乎中庸而不能期月

守也. 是聖人豈不欲人之終始於中庸而愼

其變也. 舜以之爲人君. 而後世稱其聖. 顔回

以之爲人臣. 而後世稱其賢. 武王周公以之

爲人子. 而後世稱其孝. 中庸者豈妄乎哉. 噫

後世之爲人君者. 爲人臣者. 爲人之子孫者.

而後世不稱非他也. 中庸之不修故也

中庸解第三

或問. 洪範曰. 皇建其有極. 說者云. 大立其有

中者也. 斯則與子所謂中庸之道. 異乎同邪.

曰與夫皇極大同而小異也. 同者以其同趨

乎治體也. 異者以其異. 乎敎道也. 皇極敎也.

中庸道也. 道也者. 出萬物也入萬物也. 故以

道爲中也. 其中庸曰. 喜怒哀樂之未發謂之

中. 發而皆中節謂之和. 中也者. 天下之大本

也. 和也者. 天下之達道也. 致中和天地位焉.

此不亦出. 入萬物乎. 敎也者. 正萬物直萬物

下              欄

也. 故以敎爲中也. 其洪範曰. 無偏無陂遵王

之義. 無有作好遵王之道. 無有作惡遵王之

路. 無偏無黨王道蕩蕩. 無黨無偏王道平平.

無反無側王道正直. 會其有極歸其有極. 此

不亦正直萬物乎. 夫中庸之於洪範. 其相

爲表裏也. 猶人之有乎心焉. 人而無心則曷

以形生哉. 心而無人亦曷以施其思慮之爲

哉. 問曰. 鄭氏其解天命之謂性. 云天命謂天

所命生人者也. 是謂性命. 木神則仁. 金神

則義. 火神則禮. 水神則智. 土神則信. 考夫鄭

氏之義疑. 若天命生人. 其性則從所感而有

之也. 感乎木神則仁性也. 感乎全水火土之

神則義禮智信之性也. 似非習而得之也. 與

子所謂仁義禮智信其於性也必敎而成之不

亦異乎. 幸聞其所以然. □曰. 快哉子之問. 吾

嘗病鄭氏之說不詳. 而未暇議之. 然鄭氏者.

豈能究乎性命之說耶. 夫所謂天命之謂性

者. 天命則天地之數也. 性則性靈也. 蓋謂人

以天地之數而生合之性靈者也. 性乃素有

之理也. 情感而有之也. 聖人以人之性皆有

乎恩愛感激知別思慮[&FFFF]#從之情也. 故以其

敎因而充之. 恩愛可以成人也. 感激可以成

義也. 知別可以成禮也. 思慮可以成智也. [&FFFF]#

從可以成信也. 孰有因感而得其性耶. 夫物

之未形也. 則性之與生俱無有也. 孰爲能感

乎. 人之旣生也. 何待感神物而有其性乎. 彼

金木水火土. 其爲物也無知. 孰能諄諄而命

其然乎. 怪哉鄭子之言也. 亦不思之甚矣. 如

其說. 則聖人者何用敎爲. 而或者默爾然之

經數: 二一一五

經名: □津文集卷第五

頁數: 六六七

上              欄

中庸解第四

或曰. 吾嘗聞人之性有上下. 猶手足焉. 不可

移也. 故孔子曰. 唯上智與下愚不移. 韓子曰.

上焉者善焉而已矣. 下焉者惡焉而已矣. 孟

子曰. 然則犬之性猶牛之性. 牛之性猶人之

性. 而與子之謂性者疑. 若無賢不肖也. 無人

之與畜也. 混然爲一不辨其上下焉. 而足可

加於首. 首可置於足. 顚之倒之. 豈見其不移

者也. 子何以異於聖賢之說耶. □曰. 吾雖與

子終日云云. 而子猶頑而不曉. 將無可奈何

乎. 子接吾語而不以心通. 仍以事責我耶. 我

雖巧說. 亦何以逃于多言之誅乎. 仲尼曰. 唯

上智與下愚不移者. 蓋言人有才不才. 其分

定矣. 才而明者. 其爲上矣. 不才而昧者. 其爲

下矣. 豈曰其性有上下哉. 故其先曰. 性相近

也. 習相遠也. 而上智與下愚不移. 次之苟

以性有上下而不移也. 則飮食男女之性. 唯

在於智者. 而愚者不得有之. 如皆有之則不

可謂其性定於上下也. 韓子之言. 其取乎仲

尼. 所謂不移者也. 不能遠詳其義而輒以善

惡定其上下者. 豈誠然耶. 善惡情也. 非性也.

情有善惡. 而性無善惡者何也. 性靜也. 情動

也. 善惡之形見於動者也. 孟子之所言犬之性

猶牛之性. 牛之性猶人之性者. 孟氏其指性

之所欲也. 宜其不同也. 吾之言者性也. 彼

二子之所言者情也. 情則孰不異乎. 性則孰

不同乎. 或曰. 然則犬牛猶人也. 衆人猶聖賢

也. 何以見乎衆人. 與聖賢耶. 曰子誠不知也.

犬牛則犬牛矣. 衆人則衆人矣. 聖賢則聖賢

中              欄

矣. 夫犬牛所以爲犬牛者. 犬牛性而不別也.

衆人之所以爲衆人者. 衆人靈而不明也. 賢

人之所以爲賢人者. 賢人明而未誠也. 聖人

之所以爲聖人者. 則聖人誠且明也. 夫誠也

者. 所謂大誠也(夫或作大或作性)中庸之道也. 靜與天

地同其理. 動與四時合其運. 是故聖人以之

禮也. 則君臣位焉. 父子親焉. 兄弟悌焉. 男

女辨焉. 老者有所養. 少者有所敎. 壯者有所

事. 弱者有所安. 婚娶喪菩則終始得其宜. 天

地萬物莫不有其序. 以之樂也. 朝廷穆穆天

下無憂. 陰陽和也. 風雨時也. 凡有血氣之屬.

莫不昭蘇歌於郊社宗廟而鬼神來假以之刑

也. 則軍旅獄訟理. 而四夷八蠻畏其威. 其

民遠罪而遷善. 以之政也. 則賢者日進. □者

絶去. 暇度大擧. 聲明文物. 可示於後世仁之

則. 四海安義之則. 萬物且智之則. 事業擧

信之則. 天下以實應. 聖人之以中庸作也如

此

中庸解第五

或者再拜而前曰. 至哉吾子之言也. 而成而

後. 吾知夫中庸之爲至也. 天下之至道也. 夫

天地鬼神無以過也. 吾人非中庸則何以生

也. 敢問中庸可以學歟. 曰是何謂歟. 孰不可

學也. 夫中庸也. 非泯默而無用也. 故至順則

變. 變則通矣. 節者所以暇其變也. 學者所

以行其通也. 變而適義. 所以爲君子. 通而失

敎. 所以爲小人. 故言中庸者. 正在乎學也. 然

則何以學乎. 曰學禮也. 學樂也. 禮樂修則中

庸至矣. 禮者. 所以正視聽也. 正擧動也. 正言

下              欄

語也. 防嗜欲也. 樂者. 所以宣□鬱也. 和血氣

也. 視聽不邪. 擧動不亂. 言語不妄. 嗜欲不

作. 思慮恬暢血氣和平而中庸. 然後仁以安

之. 義以行之. 智以通之. 信以守之. 而刑與政

存乎其間矣. 曰如古之人. 其孰能中庸也. 而

僕願從其人焉. 曰由書而觀之. 則舜也孔子

也. 其次則顔子也子思也. 武王周公. 則謂

其能以中庸孝也. 或曰. 堯與禹湯文武周公.

豈非聖人耶. 其上不至堯. 而下不及禹湯文

武周公何謂也. 曰孔子不言. 而吾豈敢議焉.

曰孟軻學於子思. 其能中庸乎. 曰吾不知也.

曰唐世李□其能中庸乎. 曰□乎其□中庸

者也. 能則未聞也. 曰子能中庸乎. 曰吾之不

肖豈敢也. 抑亦嘗學於吾之道. 以中庸幾於

吾道. 故竊而言之. 豈敢謂能中庸乎. 或曰. 僕

雖不敏請事斯語. 再拜稽首而退

□津文集卷第四

□津文集卷第五

藤州□津東山沙門契嵩撰

論原

禮樂

禮王道之始也. 樂王道之終也. 非禮無以擧

行. 非樂無以著成. 故禮樂者王道所以倚而

生成者也. 禮者因人情而暇中. 王者因禮而

爲政. 政乃因禮樂而明效. 人情莫不厚生而

禮樂之養. 人情莫不棄死. 而禮正之喪. 人情

經數: 二一一五

經名: □津文集卷第五

頁數: 六六八

上              欄

莫不有男女. 而禮宜之匹(一本作正)人情莫不有親

疏. 而禮適之義. 人情莫不用喜怒. 而禮理之

當. 人情莫不懷貨利. 而禮以之節. 夫禮擧

則情稱物也. 物得理則王政行也. 王政行則

其人樂而其氣和也. 樂者所以接人心而達

和氣也. 宮商角徵羽五者樂之音也. 金石

絲竹匏土革木八者樂之器也. 音與器一主

於樂也. 音雖合變非得於樂則音而已矣. 是

故王者待樂而紀其成政也. 聖人待樂以形

其盛德也. 然則何代無樂與. 何代無禮與. 禮

愈煩而政愈□. 樂愈擧而時愈亂. 蓋其所暇

者禮之儀也. 非得其實也. 所作者樂之聲也.

非得其本也.  夫樂之本者在乎人和也. 禮之

實者在乎物當也. 昔有虞氏也修五禮. 故其

治獨至於無爲恩洽動植. 而鳩鵲之巢可俯

而觀. 乃韶作而鳳凰來格. 故孔子曰. 韶盡美

矣. 又盡善也. 蓋言舜修禮得禮之實也. 作

樂得樂之本也. 叔孫通暇禮. 事禮之儀者也.

杜[&FFFF]#修樂. 擧樂之文者也. 擧文則宜其治之

未臻也. 事儀則宜乎其政之未淳也. 夫禮所

以振王道也. 樂所以完王德也. 故王者欲達

其道而不極(極或作及)於禮. 欲流其德而不至於

樂. 雖其至聖. 無如之何也. 人君者禮樂之所

出者也. 人民者禮樂之所適也. 所出不以誠

則所適以飾虛. 所出不以躬則所適不相勸.

是故禮貴乎上行. 樂貴乎下效也. 夫宗廟之

禮所以敎孝也. 朝覲之禮所以敎忠也. 享燕

之禮所以敎敬也. 酢[&FFFF]#之禮所以敎讓也. 鄕

飮之禮所以敎序也. 講敎之禮所以敎養也.

中              欄

軍旅之禮所以敎和也. 婚□之禮所以敎順

也. 斬衰哭泣之禮所以敎哀也. 夫敎者敎於

禮也. 禮者會於政也. 政以發樂. 樂以發音. 音

以發義. 故聖人治成而作樂也. 因音以盛德

也. 因宮音之比重廣大以示其聖. 因商音之

剛□以示其斷. 因角音之和緩以示其仁. 因

徵音之勁急以示其智. 因羽音之柔潤以示

其敬. 律呂正也. 以示其陰陽和也. 八風四氣

順也. 以示其萬物遂也. 猶恐人之未睹. 故舞

而象之. 欲其見也. 恐人之未悉. 故詩以言之.

欲其知也. 感而化之則移風易俗存乎是矣.

是先王作樂之方者也

大政

大政言其大公也. 大公之道在乎天. 則君子

不苟能也. 小人不苟爭也. 德裕君則君之. 德

裕臣則臣之. 何必苟能得其生則生之. 得其

死則死之. 何必苟爭. 世無苟且則法無所閑

也. 人無爭奪則兵無所起也. 堯舜之所以揖

讓治也. 大公者何. 推至誠而與天下同適也.

聖人大誠. 故其所爲(一本無所)則大公也. 誠以道

則以道傳天下也. 誠以正則以正用其人也.

誠爲大則範法乎天地也. 誠爲小則察微乎

神妙也. 故能道成而不私其位也. 政成而不

有其功也. 育萬物而不顯其仁也. 周萬物而

不遺其智也. 故聖人大有爲而無累也. 大無

爲而化淳也. 誠也者天道也. 公也者人道也.

聖人修天道而以正乎人道也. 誠者不見也.

公者見也. 由所見而審所不見. 則聖人之道

明矣. 堯命四正其人稱也. 物所以遂其時焉.

下              欄

民所以得其死生焉. 舜命六官四岳十二牧

其人當也. 故其政亦臻也. 敎亦顯也. 堯有子

曰朱. 舜有子曰均. 二子道不足以在位也. □

以天下之賢人也. 故授之舜也. 授之禹也. 蓋

以天下爲公. 而天下之人之民. 孰爲有苟

私而爭也. 狄人未化而聖人益德而懷諸. 故

德者得其政也. 政者發其誠也. 誠者貫乎

天地人物鬼神也. 是故聖人(聖人或作君子)誠之則五

材四時罔不若也. 易曰. 中孚豚魚吉. 又曰. 鳴

鶴在陰. 其子和之. 我有好爵吾與爾靡之. 故

堯舜之政治所以簡也. 用人所以當也. 政簡

則無煩法也. 用當則無妄官也. 示五刑所以

持民之過失而不章也. 修五禮所以正人之

恭敬而不怠也. 政之大至所以帝也. 治之大

公所以讓也. 推帝於太上者. 品治道而所以

勸也. 歸讓於大德者. 辨時宜而所以敎也. 後

政不至謂之帝可乎. 治不公謂之禪讓可乎.

大公之化熄而人甚苟私. 智以計校欺. 愚以

氣力爭. 當是時也. 以帝者化不可也. 以帝者

讓亦不可也. 故曰. 賊帝道者自秦始也. 亂讓

德者自漢始也

至政

至政者. 言其至義也. 天下以義擧則政有所

伸也(政或作正)邪有所抑也. 善有所勸也. 惡有所

沮也. 愛惡是非其事萬端有所決也. 天權可

以扶義. 其權雖重必行也. 義可以行權. 其

義雖輕必擧也. 權不以義會. 甚之則終賊. 義

不以權扶. 失之則必亂. 故古之擅大政者必

有其權也. 操大柄者必濟其政也. 湯武運大

經數: 二一一五

經名: □津文集卷第五

頁數: 六六九

上              欄

權. 其所以扶斯義也. 周昭徐偃亡大權. 故斯

義所以愆也. 義也者何. 域大中而與天下同

適者也. 適之得其所. 天下謂之有道也. 適之

非其所. 天下謂之無道也. 聖人建厥中以正

天下之所適也. 其世變而人甚苟私. 大則私

其國. 次則私其家. 小則私其身. 協義者少也.

反義者多也. 而後聖懼其爭且亂也. 示有刑

非苟暴也. 示有兵非苟殺也. 欲驅人而趨其

義者也. 在執者與人不義衆得以而去之. 與

衆不義官得以而治之. 是故禹湯文武周公.

此五聖人者謹大政. 故不苟擅大權也. 行

大權故不苟讓大位也. 征有扈也. 放夏傑

也. □葛也. 伐紂也. 攝天下誅管蔡也. 以家傳

天下. 而天下之人從而服之而不有怨也. 蓋

其政至矣. 故逸詩曰. 棠□之華. 偏其反而. 豈

不爾思. 室是遠而. 書曰. 刑其于無刑民協于

中時乃功懋哉. 君子以是不亦愼政而重權

乎. □其政之□也. 人因之而作勢. 其權之□

也. 人資之以爲亂. 謂政者名在而實亡也. 謂

權者任枉(枉或作奇)而忘正也. 夷王下堂而交諸候.

可謂政之不足也. 隱公苟讓千乘之國. 可謂

權之不足也. 齊桓公以伯自誇. 可謂權之始

邪也. 周公王以王自降. 可謂政之始微也. 夫

政之於權猶量之有槪也. 權之於政猶迪之

從石也. 得其人則正之也. 非其人則欺之也.

故道也者待人而隆也. 孰曰時乎

賞罰

賞罰公王道振也. 賞罰私王道熄也. 聖王欲

其道行故理其公私也. 賞罰以正善惡公也.

中              欄

賞罰以資喜怒私也. 公之所以同天下也. 私

之所以異天下也. 天下同之. 其道不亦興乎.

天下異之. 其道不亦寢乎. 賞罰者天下之大

中也. 宜與天下共之也. 王政者所以正善惡

也. 天下之善不可不賞也. 天下之惡不可不

罰也. 賞罰中所以爲政也. 賞也者近乎恩也.

罰也者近乎威也. 孰有喜而不欲推其恩耶.

怒而不欲加其威耶. 故曰非至公高明之人.

不可授之以賞罰之權也. 傳曰. 可與適道未

可與權. 蓋愼之至也. 洪範曰. 無有作好. 遵王

之道. 無有作惡. 遵王之路. 蓋戒之深也. 周之

季非無賞罰也. 蓋賞罰出其私也. 出於私所

以致天下之亂也. 以私賞則恩歸乎私者也.

以私罰則威在乎私者也. 威以驅衆. 衆必隨

之. 惡以懷衆. 衆必效之. 衆人無常心與利害

而推移. 其利則苟附也. 害則苟[&FFFF]#也. 擇之正

僞其亦寡矣. 古人譬之牛馬唯婁委己者也

柔焉. 媚之與衆爲之不可沮也. 夫賞罰者先

王行道之大權也. 欲道之行則不可□賞罰

之權須臾在私也. 小私以之則萬是刑也. 大

私以之則萬是兵也. 萬兵則征伐出於諸候

自是始也. 萬刑則政令出於大夫自是始也.

故春秋諸候專征而春秋罪之. 春秋諸候專

封而春秋罪之. 蓋不與其諸候之賞罰也. 春

秋之大夫專取而春秋罪之. 春秋之大夫專

與而春秋罪之. 蓋不與其大夫之賞罰也. 春

秋者所以示王者之賞罰也. 子曰. 罪我者其

惟春秋乎. 聖人冒罪而作春秋. 所以懼後世

之賞罰者也

下              欄

敎化

禮義者. 敎之所存也. 習尙者化之所效也. 非

所存則其敎不至也. 非所效則其化不正也.

是故善敎者必持厥禮義也. 愼化者必防其

習尙也. 天下不可無敎也. 百姓不可不化也.

爲天下百姓上者敎化其可亡乎. 敎化風也.

民飛物也. 風其高下則物從之色比也. 聖人

慮人之流惡而不返. 故謹於敎化者也. 夫敎

者生於官政也. 化者成於民俗也. 禮義者示

於朝廷國家而見於天下也. 詩曰. 周道如砥.

其直如矢. 君子所履. 小人所視. 其所生猶氣

脈也. 所成猶四體也. 人欲豫其四體而不理

其氣脈者未之有也. 所生者正則所成者端

也. 所視者修則所見者治也. 是故古之在官

政者. 必先修禮義以正其己. 而後推諸其人

焉. 人未之從也. 必自□其敎之未造邪. 則加

修以勸之. 又未之從也. 此其色風邪俗者

也. 始可以擧法以懲其犯禮違義者也. 湯誥

曰. 其爾萬方有罪在予一人. 故誅一罪而人

明. 擧一令而人從此. 所謂敎修於上而人化

於下也. 後世則不爾也. 不治所敎而欲其所

化也可乎. 政不正而責人違義. 敎不中而責

人犯禮. 是亦惑矣. 禮也者中也. 義也者正也.

上不中正而下必欺邪焉. 敎化之感蓋其勢

之自然也. 猶影響之從形聲也. 諺曰形端影

直鄕順聲和(上二句似文倒)及其不直也不順也. 責形

聲邪責影響邪. 是故君子入國觀其俗尙. 而

後議其政治也

刑法

經數: 二一一五

經名: □津文集卷第五

頁數: 六七○

上              欄

問曰. 在古法寬刑省而民之過姦者庸寡. 後

世法謹刑繁而民之過姦者滿多. 斯何故爾.

曰古之以刑法者存其本. 故民過者鮮也. 後

之以刑法者存其末. 故民過者多也. 曰何謂

本末乎. 曰政敎者其本也. 刑法者其末也. 苟

輕本而重末也. 與夫灑油救焚用之雖甚而

其焚愈熾何由熄哉. 或曰. 僕也故不識政敎

之所以爲本者也. 幸吾子盡言之. 曰人之善

惡豈其性之素爾. 是物移之而然也. 故開之

利則喜焉. 推之害則怒焉. 自古聖人知其如

是也. 暇田里以通其安所生養致庠塾以導

其爲相孝弟澤梁交通敎其不相爭利關譏市

平敎其不相欺負. 十一之賦敎其效私奉公.

爲之禮以節其哀樂之情. 爲之樂以正其遺

風舊俗. 號令以定其言. 刑法以防其失. 不

幸有一坐法當刑. 而聖人猶心諸己曰 使民

如此. 蓋朕敎之未至政之未修. 而寬之不以

刑爲. 禹南狩至蒼梧. 視其市以罪殺人泣而

下車. 周之左右. 曰若罪人也不順而至. 然君

王何以傷之. 禹曰. 堯舜之人皆以堯舜心爲

其心. 今朕爲君. 而人自其心. 是以痛之也. 文

王之時. 有虞芮兩國爭封而訟於文王. 文王

詞而釋之. 旣而曰. 政之不明使其然也. 而篤

務政虞芮. 由是息訟. 夫人情孰不愛好而憎

惡貪生而懼傷. 苟同有以得安樂其生得和

同其族類得遂性人得美稱. 豈肯恝然不相

從而爲之也. 雖夷貊之人必不能如此之不

變也. 斯古聖人之所以力推於敎化者也. 故

古之人鮮過者善其俗者也. 蓋其政敎之致

中              欄

也. 政敎致故無所用其刑法者矣. 君子不得

已而用之. 非專之也. 孔子曰. 道之以德. 齊之

以禮. 有恥且格. 道之以政. 齊之以刑. 民[&FFFF]#而

無恥. 故曰. 刑也者成也. 上古一切而成之者

也. 刑不預章. 故民不知法. 民不知法則無所

生其訟端. 有虞氏知其後世益薄懼吏巧法

苟陳. 故暇五刑於其書曰. 流宥五刑鞭作官

刑. 朴作敎刑. 金作贖刑. □災肆赦□終賊刑.

後世其德益衰. 而書其刑名不可勝數. 刑愈

繁而民愈惡. 蓋其本末倒持故也. 逮韓非申

子商□輩苟作慘酷之刑. 秦人用之. 未終世

而其國滅亡不暇. 然若甫候之刑. [&FFFF]#候之法.

以至公而持. 尙可以救一世之□. 柰何又後

之俗吏僥倖. 文 法從其心以淺深. 刑罰從其

情以輕重. 夫法者先王所以務禁姦也. 及其

□也. 爲姦刑者先王所以暇沮暴也. 及其□

也. 爲暴非特爲暴. 亦所以引人生暴. 非特

爲姦. 亦所以引人生姦. 是故君子之論刑法

者. 重其本而不重其末也. 或曰. 子之言可謂

迂矣. 非適時變也. 如子之論宜古而非且於

今也. 今之民滋惡. 非刑法不能治. 古之民尙

淳. 必敎化而可勸. 苟尙以敎化于今世. 則獄

□益□而殺人者罔間. 曰子誠通於時而乃

塞於道也. 謂時則古猶今也. 謂道則善猶惡

也. 古之民淳. 蓋得其道也. 今之民僞. 蓋失其

道也. 予患道德之不修. 不患其民之不速化.

患政敎之不臻. 不患其民之不淳. 詩曰. 伐柯

伐柯. 其則不遠. 執斧以伐柯. □而○之. 猶以

爲遠. 言道之不遠可修而至之也. 孔子曰. 德

下              欄

之流行速於置郵而傳命. 言政敎化民之疾

也. 漢文帝修縣默爲之政務於剛寬厚. 恥語人

之過失. 化行而世無告□之俗. 命張釋之爲

廷尉. 欲其持法甚輕. 於是刑罰大省. 歲卒斷

獄四百. 天下有刑錯之風唐太宗平世禍亂.

欲以文治天下. 引房喬杜如晦諸儒輔相力

興王道. 天下遂大治. 正觀三十年民家外戶

不閉. 嶺表行旅而不裏糧. 歲卒斷獄不過三

十人. 肆之還家而其人應期畢至. 當是時也.

天下亦幾乎刑錯之風. 然漢唐二世各接乎

秦隋舊俗. 其民也豈唯雅善乎. 而其敎治之

如此也. 豈非在其道而不在其時乎. 古語曰.

治天下顧其力行如何耳. 或人默然再拜而

去

公私

以道者導衆也. 私道者自蹈也. 公私者殊出

而共趨也. 所謂共趨者趨乎義也. 公不以義

裁(裁或作材)則無以同天下. 私不以義處則無以

保厥躬. 義也者二道之□□也. 公私之所以

翕張也. 是故君子言乎公則專乎公道也. 言

乎私則全乎私道也. 不叛公而資私. 不效私

而亂公. 故率人而人從. 守己而己得. 詩曰. 豈

不懷歸. 王事靡監. 我心傷悲. 蓋言其得公道

也. 王事靡監不能[&FFFF]#稷黍. 蓋言其失私道也.

彼君子兮不素餐兮. 蓋言其不以私而冒公

也. 雨我公田遂及我私.  蓋言其不以公而忘

私也. 方周衰而私道强也. 其諸候也專征. 其

大夫也專政. 厥禮樂祭祀也顚倒不倫. 二百

餘年□戎大亂而不沮. 春秋作故正之公道.